# Assemblage

### A Wikipédiából, a szabad lexikonból.

Az assemblage, vagy új-realizmus a 20. századi művészeti irányzatok, mint pl. a pop-art vagy a dadaizmus jellegzetes műfaja, különféle tárgyak egymáshoz illesztéséből, összerakásából, halmozásáből létrehozott műalkotás.

A kollázs ötletét használja fel, amikor szokatalan, váratlan jelentésű tárgyakat hoz létre, máskor viszont csak plasztikai értékeket hordoz (pl. a konstruktivizmus és az absztrakt szobrászat esetében). Az assemblage-okat többek között Picasso, Boccioni és Archipenko különféle anyagokból létrehozott munkái ihlették; a kubista kollázsoktól és a dadaista ready-made alkotásokán át végigkövethető a 60-as évekig.

A fogyasztói társadalom tárgykultuszával szemben – autó, televízió, mosógép stb. – az új-realizmus a régiségek halmozásával, vagy az abszurd, semmire sem használható gépekkel megsemmisíti a tárgyat, és bírálja annak imádatát. Az assemblage egyik képviselője, Cézar autóroncsokat présel kockává hatalmas mechanikai nyomással műtermében, hulladékgyűjtő helyen vagy roncstelepen.

A dadaizmus és a szürrealizmus után a happening révén az USA-ban tért hódító assemblage művészet 1960 körül a pop-art, majd az olasz arte povera közvetítésével terjedt.

A lap eredeti címe "http://hu.wikipedia.org../../../a/s/s/Assemblage.html"

Kategóriák: Művészettörténet | Művészeti stílusok | Modern művészet

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- עברית
- Italiano
- 日本語
- Nederlands
- Polski
- Türkçe